Diari Oficial de la Generalitat Valenciana


Sumari del DOGV 8099, del 04-08-2017 (2017/7268)

DECRET 106/2017, de 28 de juliol, del Consell, pel qual s'aprova el Reglament d'organització i funcionament de l'Agència Valenciana de la Innovació.
----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2017/07/28/106**

### Versions

 25/11/2020 - Actualitat  Text inicial: 05/08/2017 - 24/11/2020 

### Dades del document

Número de DOGV
:   8099

Data del DOGV
:   04-08-2017

Secció del DOGV
:   I. DISPOSICIONS GENERALS

Número del document
:   2017/7268


Data del document
:   28-07-2017

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Agència Valenciana de la Innovació
    * reglament intern
    * legislació
    * innovació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 25.11.2020 -**

 

**Decret 106/2017, de 28 de juliol, del Consell, pel qual s'aprova el Reglament d'organització i funcionament de l'Agència Valenciana de la Innovació.**

[**(DOGV núm. 8099 de 04.08.2017)**](http://www.dogv.gva.es/datos/2017/08/04/pdf/2017_7268.pdf) **Ref. 007083/2017**

**ÍNDEX**

 

**Preàmbul**

**Article únic. Aprovació del Reglament d****’organitzaci****ó i funcionament de l****’Ag****ència Valenciana de la Innovació**

**Disposicions transitóries**

**Disposició derogatória**

**Disposició final**

**Annex. Reglament d****’organitzaci****ó i funcionament de l****’Ag****ència Valenciana de la Innovació**

**Capítol I. Naturalesa, règim jurídic i funcions**

**Capítol II. Òrgans de govern**

**Capítol III. El contracte plurianual de gestió**

**Capítol IV. Estructura organitzativa**

**Capítol V. Del personal**

**Capítol VI. Règim economicofinancer**

**Capítol VII. De la contractació**

**Capítol VIII. Règim patrimonial**

**Capítol IX. Deure de secret**

 

 

PREÀMBUL

 

La Llei 1/2017, d’1 de febrer, publicada en el Diari Oficial de la Generalitat Valenciana el 8 de febrer, ha suposat la creació de l’Agència Valenciana de la Innovació (d’ara endavant AVI, o l’Agència) com a entitat de dret públic de la Generalitat, de les previstes en l’article 155.1 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, facultada per a exercir potestats administratives i realitzar activitats prestacionals i de foment destinades al desenvolupament de les polítiques públiques que l’Administració de la Generalitat aplica per a l’enfortiment i desenvolupament del Sistema Valencià d’Innovació (d’ara endavant SVI).

Tal com s’assenyalava en l’articulat de la llei, i a l’empara del que estableixen els articles 19.1, 52.2 i 79.1 de l’Estatut d’Autonomia de la Comunitat Valenciana, l’objecte d’aquesta nova Agència és la millora del model productiu valencià, per mitjà del desenvolupament de la seua capacitat innovadora, i tot aixó orientat a la consecució d’un creixement intel·ligent, sostenible i integrador, dissenyant i coordinant l’estratègia d’innovació de la Comunitat Valenciana, i promovent l’enfortiment i desenvolupament del SVI en el seu conjunt. Amb aquest fi, el reglament que ara s’aprova estableix una sèrie de funcions que donen contingut a aqueix objectiu general.

Cal destacar la funció relativa a la necessitat d’estretir la coordinació dels recursos públics destinats a les polítiques d’innovació per part de la Generalitat, per a la qual cosa s’estableix la necessitat que totes les activitats i programes, així com les disposicions normatives i reglamentàries que en aquesta matèria elabore el sector públic de la Generalitat, seran comunicats a l’AVI amb caràcter previ a la seua entrada en vigor o posada en funcionament.

La participació dels agents del SVI en l’AVI, que és un altre dels grans objectius que es pretenen, s’articula directament en els seus órgans: el Consell de Direcció i el Consell Valencià d’Innovació.

Al Consell de Direcció, órgan de govern de l’Agència, en el qual es troben representats els principals components del SVI (Generalitat, universitats, Consell Superior d’Investigacions Científiques, Xarxa d’Instituts Tecnológics, organitzacions empresarials i sindicals més representatives), la llei li atorga, entre altres funcions, la facultat d’aprovar determinats expedients, bé per la seua quantia económica, bé pel seu caràcter estratègic, derivant cap al desplegament reglamentari la concreció d’aquests extrems. Aquest reglament ve a perfilar aquestes previsions, assenyalant que serà el responsable de l’aprovació dels expedients de subvenció en què la quantia de l’ajuda de l’AVI supere els 500.000 euros, a més dels que el propi Consell, amb informe motivat, determine que tenen caràcter estratègic.

El Consell Valencià de la Innovació és l’órgan col·legiat de suport i assessorament al Consell de Direcció i als órgans unipersonals de l’Agència en alló que aquests li sol·liciten o li proposen. En el present desplegament reglamentari, es pretén que tinguen participació i veu activa la major part de components del SVI, en el seu triple vessant: acadèmic o científic, tecnológic i empresarial, a més de la própia administració pública, en la seua qualitat de garant de l’interés general. De manera que s’ha concretat d’una forma extensiva les previsions de la llei, donant participació directa a molts dels agents que tenen la capacitat de realitzar aportacions valuoses en la millora del model productiu, a proposta del Consell de Direcció o de la persona titular de la vicepresidència executiva. Es preveu que un dels membres del Consell Valencià de la Innovació tinga la consideració de secretaria tècnica, i exercirà labors de coordinació, en col·laboració directa amb la resta d’órgans de l’Agència i dels seus serveis administratius.

Una de les aportacions més interessants que arreplega el reglament és la possibilitat de crear grups i comités d’estratègia per a la innovació, dels quals podran formar part tant membres del Consell Valencià de la Innovació, com a persones expertes externes independents, que poden ser convidades pel Consell de Direcció, o per la persona titular de la vicepresidència executiva, i que elaboraran dictàmens, informes, propostes i inclús tasques d’avaluació en convocatóries, prenent com a model els mecanismes més avançats de participació institucional existents en l’àmbit de la Unió Europea. Cada un d’aquests comités o grups comptarà amb una persona responsable coordinadora.

En matèria d’organització interna, l’Agència s’estructura en subdireccions generals i serveis, i es concreta la previsió que ja s’establia en la memória económica de la llei.

Es preveu que el personal de l’AVI puga ser funcionarial o laboral, quedant reservades als primers les funcions que impliquen la participació, directa o indirecta, en l’exercici de potestats públiques o en la salvaguarda dels interessos generals. En una de les disposicions transitóries es preveu que el personal funcionarial de carrera, que passe a prestar servei en un lloc classificat com a funcionarial en l’AVI, romandrà en la situació de servei actiu en el seu cos, agrupació professional funcionarial i, si és el cas, escala i conservarà antiguitat, grau i retribucions que tinguera consolidats i amb els mateixos drets i obligacions que tinguera en el moment de la incorporació, i que el personal laboral per temps indefinit d’altres entitats integrades en el sector públic instrumental de la Generalitat que, després de la superació d’un procés selectiu adquirisca la condició de personal laboral de l’AVI, conservarà l’antiguitat que tinguera reconeguda en el seu organisme, societat, fundació, consorci o entitat d’origen. Amb aixó es pretén que l’Agència puga incorporar en la seua plantilla personal amb experiència i de contrastat reconeixement professional, provinent de la própia administració autonómica o del seu sector públic instrumental, superant les corresponents proves selectives d’accés, i puguen conservar els drets reconeguts (en el cas del personal funcionarial) i l’antiguitat (en el cas del personal laboral).

En matèria de règim económic financer, de contractació i patrimonial, el desplegament reglamentari és l’habitual en les entitats de dret públic.

El text està integrat per un article únic, una disposició addicional, una disposició derogatória, una disposició final i un annex. En l’article únic s’aprova el Reglament d’organització i funcionament de l’Agència Valenciana de la Innovació, que s’incorpora com a annex al decret.

Aquesta norma s’articula sobre els principis de necessitat, eficàcia, proporcionalitat, seguretat jurídica, transparència i eficiència, previstos en l’article 129 de la llei 39/2015, d’1 d’octubre, del procediment administratiu comú de les administracions públiques.

En virtut dels principis de necessitat i eficàcia, es compleix el mandat establit en la Llei 1/2017, de creació de l’Agència Valenciana de la Innovació, regulant de manera detallada el seu règim d’organització i funcionament.

Respecte al principi de proporcionalitat, aquest decret conté el desenvolupament de les previsions contingudes en la referida Llei 1/2017, el qual resulta necessari i és l’instrument previst per a regular el correcte funcionament de l’entitat que es va crear. Es compleix al mateix temps el principi de seguretat jurídica en desenvolupar els preceptes continguts en la Llei 1/2017 i es garanteix la posada en funcionament de l’organisme que la llei crea.

En aplicació del principi de transparència, s’han definit els objectius d’aquesta norma i es garanteix la transparència en totes les activitats administratives i el compliment de les obligacions de bon govern per part dels responsables públics de l’Agència. Atenent les previsions establides en la Llei 2/2015, de 2 d’abril, de transparència, bon govern i participació ciutadana de la Comunitat Valenciana, es preveu que l’AVI disposarà d’un portal web, en el qual es publicarà informació actualitzada sobre l’activitat de l’entitat, sent un portal públic la informació del qual estarà disponible per a la ciutadania.

Finalment, en aplicació del principi d’eficiència, aquest decret no comporta cap tipus de càrregues administratives innecessàries, i suposa una racionalització de la gestió dels recursos públics destinats a la realització d’activitats prestacionals i de foment destinades al desenvolupament de les polítiques públiques que l’Administració de la Generalitat per a l’enfortiment i desenvolupament del Sistema Valencià d’Innovació.

Per tot aixó, de conformitat amb l’article 28.c de la Llei 5/1983, de 30 de desembre, del Consell; el Decret 103/2015, de 7 de juliol, del Consell, pel qual estableix l’estructura orgànica bàsica de la Presidència i de les conselleries de la Generalitat, i el Decret 151/2015, de 18 de setembre, del Consell, pel qual aprova el Reglament orgànic i funcional de la Presidència de la Generalitat, a proposta del president de la Generalitat, conforme amb el Consell Jurídic Consultiu de la Comunitat Valenciana i amb la deliberació prèvia del Consell en la reunió del dia 28 de juliol de 2017,

 

**Índex** **?**

 

DECRETE

 

**Article únic. Aprovació del Reglament d****’organitzaci****ó i funcionament de l****’Ag****ència Valenciana de la Innovaci****ó**

S’aprova el Reglament d’organització i funcionament de l’entitat de dret públic Agència Valenciana de la Innovació, el text del qual figura com a annex del present decret.

 

**Índex** **?**

 

DISPOSICIONS TRANSITÒRIES

 

**Primera. Adscripció de personal**

1. El personal funcionarial de carrera que passe a prestar servei en un lloc classificat com a funcionarial en l’AVI, no veurà modificada la situació administrativa que tinga en el moment de la seua adscripció a l’entitat i conservarà antiguitat, grau, retribucions i complement de carrera professional que tinguera consolidats o reconeguts i amb els mateixos drets i obligacions que tingueren en el moment de la incorporació.

2. El personal laboral per temps indefinit d’altres entitats integrades en el sector públic instrumental de la Generalitat que, després de la superació d’un procés selectiu adquirisca la condició de personal laboral de l’AVI, conservarà l’antiguitat que tinguera reconeguda en el seu organisme, societat, fundació, consorci o entitat d’origen.

 

**Segona. Serveis comuns i suport tècnic de la Presidència de la Generalitat**

Mentre l’AVI no dispose dels mitjans personals necessaris per a aconseguir la seua autonomia i executar els fins que li corresponen, els serveis comuns de la Presidència de la Generalitat exerciran les competències de gestió necessàries per a la posada en marxa.

 

**Tercera. Actuacions tendents a l****’adhesi****ó al conveni col****·lectiu del personal laboral de la Generalitat**

L’AVI, a partir de l’aprovació del reglament, iniciarà les actuacions tendents a l’adhesió al segon conveni col·lectiu del personal laboral de la Generalitat.

 

**Índex** **?**

 

DISPOSICIÓ DEROGATÒRIA

 

**Única. Derogació normativa**

Queden expressament derogades totes les disposicions del mateix rang o d’un rang inferior que s’oposen a aquest decret.

 

**Índex** **?**

 

DISPOSICIÓ FINAL

 

**Única. Entrada en vigor**

Aquest decret entrarà en vigor l’endemà de la publicació en el Diari Oficial de la Generalitat Valenciana.

 

**Índex** **?**

 

València, 28 de juliol de 2017

 

El president de la Generalitat,

XIMO PUIG I FERRER

 

 

 

ANNEX  
 Reglament d’organització i funcionament   
 de l’Agència Valenciana de la Innovació

 

CAPÍTOL I  
 Naturalesa, règim jurídic i funcions

 

**Article 1. Naturalesa, règim jurídic i adscripció**

1. De conformitat amb l’article 1 de la seua llei de creació (Llei 1/2017, d’1 de febrer, de la Generalitat), l’Agència Valenciana de la Innovacióés una entitat de dret públic de les previstes en l’article 155.1 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions (LHPSPIS), facultada per a exercir potestats administratives i realitzar activitats prestacionals i de foment destinades al desenvolupament de les polítiques públiques, que l’Administració de la Generalitat aplica per a l’enfortiment i desenvolupament del Sistema Valencià d’Innovació.

2. L’AVI es regeix pel dret privat excepte en la formació de la voluntat dels seus órgans, l’exercici de les potestats administratives que tinga atribuïdes i en els aspectes específicament regulats per la LHPSPIS, de la Generalitat, el seu reglament i la legislació pressupostària.

3. Té personalitat jurídica própia i plena capacitat d’obrar per al compliment de les seues finalitats, quedant adscrita a la conselleria competent en matèria d’innovació. ****[1]****

 

**Article 2. Objecte, fins i actuacions**

1. De conformitat amb l’article 2 de la Llei 1/2017, l’AVI té com a objecte la millora del model productiu valencià, per mitjà del desenvolupament de la seua capacitat innovadora, i tot aixó orientat a la consecució d’un creixement intel·ligent, sostenible i integrador.

2. Seguint les directrius de política general del Consell i sense perjudici de les funcions d’altres organismes i entitats i, en tot cas, en estreta col·laboració amb aquests, l’AVI coordinarà l’estratègia d’innovació de la Comunitat Valenciana, i promourà l’enfortiment i desenvolupament de l’SVI en el seu conjunt, per a aixó durà a terme les següents actuacions: ****[2]****

a) Definir i desenvolupar polítiques públiques coordinades, orientades a la posada en valor del coneixement desenvolupat per les empreses, universitats i centres tecnológics i d’investigació de la Comunitat Valenciana.

b) Desenvolupar activitats que estimulen el progrés de la tecnologia, la qualitat i el valor afegit de l’economia valenciana a través del foment de la innovació.

c) Definir i desenvolupar polítiques públiques dirigides a incrementar l’eficiència del SVI i dels resultats obtinguts per aquest.

d) Estimular l’estructuració i enfortiment del SVI, promovent les relacions de col·laboració entre els seus distints agents, i impulsant la creació i la consolidació de xarxes de coneixement entre agents públics i privats, des d’una perspectiva d’intercanvi i d’investigació oberta.

e) Promoure la progressiva internacionalització dels agents i de les iniciatives d’innovació, tot impulsant la presència d’empreses en els programes europeus d’innovació i l’accés a fons de finançament internacional, en col·laboració amb les institucions i entitats responsables de la gestió de fons europeus.

f) Definir i desenvolupar polítiques públiques dirigides a la captació i gestió del talent que permeten, en el seu conjunt, incrementar el rendiment innovador de les empreses i del SVI.

g) Coordinar els recursos autonómics en l’àmbit d’innovació i concertar-los amb els que s’aporten des de contribucions de plans estatals i fons de la Unió Europea, en col·laboració amb les institucions i entitats responsables de la gestió de fons europeus.

h) Donar suport a la promoció i divulgació del coneixement científic i tecnológic a la Comunitat Valenciana, promovent l’interés de la societat per la investigació, el desenvolupament tecnológic i la innovació.

i) Proposar estratègies d’innovació per a enfrontar els grans reptes relacionats amb la sostenibilitat ambiental i la inclusió social

j) Participar en institucions i fórums nacionals i internacionals per a la consecució dels seus fins.

k) Exercir qualsevol altra funció respecte de les matèries de la seua competència.

 

**Article 3. Funcions**

1. Per a la consecució dels seus fins, corresponen a l’AVI l’exercici de les següents funcions sense perjuí de les que corresponguen a altres entitats integrants del sector públic instrumental:

a) Coordinar la gestió dels recursos públics que la Generalitat destine a les polítiques públiques d’innovació.

b) Elaborar, revisar i aprovar disposicions, plans i programes en matèria d’innovació, i els seus programes generals, sectorials i horitzontals.

c) Avaluar la situació del SVI i l’impacte de les polítiques públiques en aquell.

d) Promoure projectes d’interés general en matèria d’innovació.

e) Atorgar i gestionar subvencions en les matèries de la seua competència, d’acord amb el que estableix la Llei 1/2015, de 6 de febrer, de la Generalitat, i la normativa que la desenvolupe.

f) Dissenyar estratègies i elaborar i gestionar programes de captació de fons estatals i internacionals, dirigits a la innovació en col·laboració amb la resta de les institucions i entitats responsables de la gestió de fons europeus.

g) Informar i assessorar sobre les directrius i els programes dirigits a la captació de fons dels programes d’innovació en l’àmbit estatal i supraestatal, principalment els provinents de la Unió Europea.

h) Donar suport a la formació i el creixement de noves empreses de base tecnológica d’alt potencial innovador, capaces de construir el seu negoci, a partir de l’explotació del coneixement i de l’obtenció de resultats dels processos d’investigació i desenvolupament.

i) Donar suport a la realització de tasques d’innovació de qualitat, informant i assessorant les entitats que ho requerisquen en matèria de foment de la innovació i elaborant estudis i recomanacions per a aquesta finalitat.

j) Desenvolupar instruments concrets capaços d’estimular i recolzar iniciatives i processos de col·laboració entre els principals agents de creació i transferència del coneixement per a promoure àmbits d’excel·lència.

k) Fer costat les empreses en matèria d’innovació, així com la promoció d’enclavaments tecnológics, sempre que no afecten les competències assignades a altres departaments. ****[3]****

2. A l’efecte de l’exercici de la funció establida en l’apartat a, totes les activitats i programes, així com les disposicions normatives que en aquesta matèria siguen elaborades per l’administració de la Generalitat i el seu sector públic instrumental, seran comunicats a l’AVI amb caràcter previ a la seua entrada en vigor o posada en funcionament. ****[4]****

 

**Article 4. Col·laboració amb altres administracions públiques i amb el sector privat**

1. En l’exercici de les funcions que té atribuïdes per al compliment del seu objecte i fins, l’AVI col·laborarà especialment amb l’Institut Valencià de Competitivitat Empresarial (IVACE), i amb l’Institut Valencià de Finances (IVF), així com amb l’Administració de la Generalitat i altres administracions públiques, i entitats vinculades o dependents d’aquelles, i hi establirà les relacions necessàries a l’efecte d’actuar coordinadament.

2. L’AVI podrà cooperar amb altres administracions públiques, en l’àmbit de les seues competències respectives i funcions, i amb ens del sector privat a través de convenis.

3. La persona titular de la vicepresidència executiva de l’AVI podrà subscriure amb entitats públiques i privades convenis en nom de l’entitat.

 

**Article 5. Potestats administratives**

1. De conformitat amb la normativa aplicable i aquest reglament, correspon a l’AVI l’exercici de les potestats administratives necessàries per a la realització del seu objecte i fins, excepte la potestat expropiatória i la reglamentària.

2. Per a l’exercici de les potestats administratives de l’AVI, els seus órgans podran dictar actes administratius.

3. Els actes i resolucions indicats en l’apartat anterior, posen fi a la via administrativa, sent susceptibles d’impugnació en via contenciosa administrativa sense perjuí del recurs potestatiu de reposició.

4. En l’exercici de la seua potestat d’autoorganització, l’AVI podrà dictar normes de funcionament intern, que podran adoptar la forma de:

a) Acords del Consell de Direcció.

b) Resolucions, instruccions i circulars de la persona titular de la vicepresidència, de la vicepresidència executiva, o la persona titular de la secretaria general, en l’àmbit de les seues respectives competències. ****[5]****

 

**Article 6. Condició de l’AVI com a mitjà propi personificat de l’Administració autonómica******[6]****

L’AVI té la condició de mitjà propi de la Generalitat en relació amb les funcions, finalitats i actuacions establides en els articles 2 i 3 d’aquest reglament. Les relacions de l’AVI amb els poders adjudicadors dels quals és mitjà propi tenen naturalesa instrumental i no contractual, i s’articulen mitjançant els encàrrecs previstos en l’article 32 de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, o la normativa que la substituïsca, per la qual cosa amb caràcter general aquestes relacions són de caràcter intern, dependent i subordinat. Els encàrrecs es retribuiran mitjançant tarifes i comportaran la facultat de l’órgan que les efectua de dictar les instruccions necessàries per a la seua execució. L’AVI no podrà participar en licitacions públiques convocades pels poders adjudicadors dels quals siga mitjà propi, sense perjudici que, quan no concórrega cap licitador, puga encarregar-se-li l’execució de la prestació objecte d’aquestes.

 

**Article 7. Portal web i transparència**

1. L’AVI disposarà d’un portal web, en el qual es publicarà informació actualitzada sobre el contracte plurianual de gestió, el pla d’acció anual i l’informe general d’activitats i comptes anuals, acompanyats de l’informe d’auditoria de comptes. El portal web serà públic, i la informació estarà disponible per a la ciutadania, salvaguardant la confidencialitat derivada del compliment de les lleis de protecció de dades.

2. L’AVI publicarà en el seu portal web, a més del Diari Oficial de la Generalitat Valenciana, totes les convocatóries de selecció del seu personal fix, així com els resultats de les convocatóries. També seran objecte de publicitat pel mateix procediment la convocatória de constitució de borses de treball.

3. Es publicarà en el portal web de l’AVI un extracte de la massa salarial en què, per als llocs de plantilla de l’ens, conste la columna «Denominació del lloc» i «Retribució total de l’any», i es garanteix en tot cas el compliment de la normativa en matèria de protecció de dades de caràcter personal.

4. L’AVI haurà de permetre l’accés als documents originals, en els quals es conté la informació assenyalada en els punts anteriors, salvaguardant la confidencialitat derivada de les lleis de protecció de dades.

 

**Índex** **?**

 

CAPÍTOL II  
 Òrgans

 

**Article 8. Òrgans**

1. Els órgans de l’AVI són:

1. El Consell de Direcció

2. El Consell Valencià de la Innovació

3. La presidència

4. La vicepresidència

5. La vicepresidència executiva

6. La secretaria general. ****[7]****

2. En el nomenament dels membres dels órgans de l’AVI s’haurà de tendir a la representació paritària d’homes i dones, d’acord amb el que disposa la disposició addicional novena, apartat 3, de la Llei 1/2013, de 21 de maig, de mesures de reestructuració i racionalització del sector públic empresarial i fundacional de la Generalitat.

 

**Article 9. Del Consell de Direcció******[8]****

1. Són membres del Consell de Direcció:

– La persona titular de la presidència.

– La persona titular de la vicepresidència

– La persona titular de la vicepresidència executiva.

– Els següents vocals:

a) Una persona representant de la conselleria competent en matèria d’innovació, amb rang almenys de director o directora general, designada per la persona titular de la conselleria.

b) Una persona representant de la conselleria competent en matèria de política industrial, amb rang almenys de director o directora general, designada per la persona titular de la conselleria.

c) Una persona representant de la conselleria competent en matèria d’hisenda i sector públic instrumental, amb rang almenys de director o directora general, designada per la persona titular de la conselleria.

d) Una persona representant de la conselleria competent en matèria d’investigació i universitats, amb rang almenys de director o directora general, designada per la persona titular de la conselleria.

e) Una persona representant de la conselleria competent en matèria de sanitat, amb rang almenys de director o directora general, designada per la persona titular de la conselleria.

f) Una persona representant de la conselleria competent en matèria d’agricultura, amb rang almenys de director o directora general, designada per la persona titular de la conselleria.

g) La persona titular del lloc de coordinador institucional del Consell Superior d’Investigacions Científiques (CSIC) a la Comunitat Valenciana.

h) Una persona representant de les universitats, designada d’acord amb el que preveu l’article 8.2.h de la Llei 1/2017, d’1 de febrer, de la Generalitat, per la qual es crea l’Agència Valenciana de la Innovació.

i) Una persona representant de la Xarxa d’Instituts Tecnológics, designada per l’órgan de direcció d’aquest.

j) Dues persones representants de les organitzacions sindicals més representatives de la Comunitat Valenciana, designades pels seus órgans de direcció.

k) Dues persones representants de les organitzacions empresarials més representatives de la Comunitat Valenciana, designades pels seus órgans de direcció, una de les quals ho serà a proposta consensuada amb el Consell de Cambres Oficials de Comerç, Indústria, Serveis i Navegació de la Comunitat Valenciana.

A més, assistiran al Consell, amb veu i sense vot:

– La persona titular de la secretaria general de l’Agència, que exercirà la secretaria del Consell.

– Una persona representant de l’Advocacia General de la Generalitat.

– La persona titular de la plaça d’auditoria interna de l’Agència..

2 A més de les funcions previstes en l’article 9 de la llei, el Consell de Direcció en tindrà les següents:

a) L’aprovació, regulació i desenvolupament de l’organització interna de l’entitat a partir d’aquest reglament.

b) L’aprovació dels expedients que el mateix Consell de Direcció o la persona titular de la vicepresidència executiva consideren de caràcter estratègic per al funcionament o millora de l’SVI, a fi d’elaborar un informe motivat d’aquesta decisió. I en tot cas serà l’órgan competent per a aprovar els expedients de subvenció de qualsevol tipus en els quals la quantia de l’ajuda de l’AVI supere els cinc-cents mil (500.000) euros. Aquesta xifra podrà ser revisada en posteriors anualitats por Acord del mateix Consell de Direcció.

3. El Consell de Direcció es reunirà trimestralment, en sessió ordinària. La convocatória la realitzarà amb, almenys, tres dies d’antelació, mitjançant qualsevol mitjà del qual quede constància de la seua recepció, remetent l’ordre del dia i la documentació complementària.

Les reunions podran ser presencials o a distància. En les sessions que celebre el Consell de Direcció a distància per mitjans electrónics, s’haurà d’assegurar la identitat dels membres o persones que els suplisquen, el contingut de les seues manifestacions, el moment en què aquestes es produeixen, així com la interactivitat i intercomunicació entre ells en temps real i la disponibilitat dels mitjans durant la sessió. Entre d’altres, es consideraran inclosos entre els mitjans electrónics vàlids els telefónics, i audiovisuals, el correu electrónic, les audioconferències i les videoconferències.

Els acords adoptats en sessions celebrades mitjançant dispositius telemàtics, hauran d’expressar-se en l’acta del Consell i en la certificació dels acords que s’expedisca.

Es podran realitzar convocatóries d’urgència, amb el vistiplau de la persona titular de la presidència. En aquest cas la convocatória haurà de ser notificada amb, almenys, 24 hores d’antelació, i serà necessària que aquesta urgència siga ratificada a l’inici de la sessió per majoria dels membres presents.

Quan estigueren reunits –de manera presencial o a distància– tots els seus membres, incloent-hi la persona titular de la secretaria, i així ho decidiren, podran constituir-se vàlidament com a órgan col·legiat per a la celebració de sessions, deliberacions i adopció d’acords sense necessitat de convocatória prèvia.

4. El consell es reunirà de manera extraordinària quan la persona titular de la vicepresidència o de la vicepresidència executiva ho considere justificat o quan ho demanen, almenys, la meitat dels seus membres.

5. Per a la vàlida constitució de l’órgan, a l’efecte de la celebració de sessions, deliberacions i presa d’acords, es requerirà, en primera convocatória, l’assistència, presencial o a distància, de les persones titulars de la presidència i de la secretaria o en el seu cas, dels qui els suplisquen, i la de la meitat, almenys, dels seus membres. En segona convocatória serà necessària l’assistència d’un terç dels seus membres, llevat que el mateix órgan col·legiat establisca un règim de convocatóries i de règim de majories diferent, per a poder-se constituir i celebrar sessions.

6. Els acords del Consell de Direcció s’adoptaran per majoria simple dels membres presents en la reunió. La persona que assumisca la presidència tindrà vot de qualitat per a dirimir els empats, en el seu cas.

Els acords del Consell de Direcció es recolliran en una acta i seran signats per les persones que assumisquen la presidència i la secretaria del Consell. Les certificacions d’aquestes actes seran expedides per la persona titular de la secretaria amb el vistiplau de la persona titular de la presidència.

7. Les deliberacions del Consell de Direcció tindran caràcter reservat.

8. El càrrec de membre del Consell de Direcció no serà retribuït, sense perjudici a les indemnitzacions que tinguen lloc per despeses derivades de l’assistència als plens, en el seu cas, amb l’informe previ favorable de la conselleria competent en matèria d’hisenda.

9. A les reunions del Consell de Direcció, la persona que assumisca la presidència podrà convidar a participar, amb veu i sense vot, a qualsevol persona que tinga relació amb els assumptes a tractar en les reunions del Consell.

10. En cas d’inassistència a les reunions del Consell de Direcció, els seus membres podran delegar el seu vot mitjançant escrit degudament signat per l’interessat amb caràcter previ a l’inici de la corresponent sessió, en qualsevol altre membre d’aquest Consell, que confirme la seua assistència a la reunió, sobre el punt o punts de l’ordre del dia esmentats en aquesta delegació; aquesta circumstància haurà de fer-se constar en l’acta de la reunió corresponent.

Tot aixó sense perjudici de l’obligació d’aconseguir el quórum mínim d’assistència, per al cómput del qual no es tindran en compte els vots exercits per delegació.

11. En tot el no regulat expressament en aquest reglament, serà aplicable el que preveu la Llei 40/2015, d’1 d’octubre, de règim jurídic del sector públic.

 

**Article 10. El Comité Executiu del Consell de Direcció**

1. De conformitat amb les previsions de l’article 10 de la Llei 1/2017, es constituirà un Comité Executiu que estarà integrat, almenys, per:

a) La persona titular de la vicepresidència executiva, que exercirà la presidència.

b) Els vocals següents, d’entre els membres del Consell de Direcció:

i) La persona representant de la conselleria competent en matèria d’innovació

ii. La persona representant de la conselleria competent en matèria d’hisenda i sector públic instrumental.

iii. La persona representant de les universitats valencianes.

iv. Una persona representant de les organitzacions sindicals més representatives de la Comunitat Valenciana.

v) Una persona representant de les organitzacions empresarials més representatives de la Comunitat Valenciana.

A més, assistirà al Comité Executiu, amb veu i sense vot la persona titular de la secretaria general de l’AVI, que exercirà la secretaria.

També assistiran amb veu, peró sense vot, la persona representant de l’Advocacia General de la Generalitat i la persona titular de la plaça d’auditoria interna de l’Agència. ****[9]****

2. El Comité Executiu del Consell de Direcció exercirà les competències que li delegue el Consell de Direcció, excepte les enumerades en els apartats b), c), d), e), g), i) i l) de l’article 9 de la Llei 1/2017, les quals no seran delegables.

3. De les activitats que realitze el Comité Executiu en l’exercici de les funcions delegades pel Consell de Direcció haurà de retre-li compte en la següent reunió ordinària que faça.

4. El Comité Executiu podrà fer ús dels mitjans electrónics als efectes de la convocatória i desenvolupament de les sessions així com l’alçament d’acta per part de la secretaria, d’acord amb la Llei 40/2015, d’1 d’octubre, de règim jurídic del sector públic.

5. Les funcions de suport a la gestió del Comité Executiu seran exercides pels serveis administratius de l’AVI.

 

**Article 11. Règim jurídic del Comité Executiu del Consell de Direcció**

1. Les normes establides per al Consell de Direcció relatives a la convocatória, validesa de les reunions i dels acords, actes, i caràcter reservat de les deliberacions, seran igualment d’aplicació per al Comitè Executiu, excepte el que es disposa en l’apartat següent d’aquest article.

2. La convocatória del Comité Executiu haurà de ser notificada amb una antelació mínima de 48 hores, excepte els casos d’urgència.

 

**Article 12. Del Consell Valencià de la Innovació**

1. El Consell Valencià de la Innovació (d’ara endavant, CVI), és l’órgan col·legiat de suport i assessorament al Consell de Direcció i als órgans unipersonals de l’AVI que aquests li sol·liciten o proposen. Addicionalment, és l’órgan de participació dels agents del SVI, amb facultats de preceptiva informació de les principals decisions que haja d’adoptar l’AVI.

2. Són membres del CVI, a més dels enumerats en l’apartat 2 de l’article 11 de la Llei 1/2017, i prèvia acceptació, els següents:

a) Les persones titulars dels vicerectorats d’investigació de les universitats valencianes integrades en la Xarxa d’universitats valencianes per al foment de la investigació, el desenvolupament i la innovació (Ruvid).

b) Les persones titulars de la direcció dels centres propis del CSIC instal·lats a la Comunitat Valenciana.

c) Les persones titulars de la direcció dels instituts tecnológics de la Comunitat Valenciana, integrats en Redit.

d) Les persones que hagueren sigut membres del Consell Valencià de la Innovació, creat per Decret 146/2015, de 18 de setembre, del Consell, pel qual crea el Consell Valencià de la Innovació, en el moment de constitució de l’Agència Valenciana de la Innovació.

e) Les persones titulars dels següents centres d’investigació:

i. Institut Valencià d’Investigacions Agràries (IVIA).

ii. Fundació Centre d’Estudis Ambientals del Mediterrani (CEAM).

iii. Institut Valencià d’Investigacions Económiques (IVIE).

iv. Fundació Institut Valencià d’Infertilitat (FIVI)

f) Tres representants de les fundacions sanitàries i biosanitàries de la Comunitat Valenciana, a proposta de la persona titular de la conselleria amb competències en matèria de sanitat.

g) Quinze representants empresarials proposats per la persona titular de la vicepresidència executiva, amb rang de president o presidenta, director o directora o gerent de l’entitat, dels àmbits següents: agrupacions empresarials innovadores i clústers, acceleradores d’empreses i start-ups, organitzacions d’innovació social, empreses cooperatives de treball associat, societats anónimes laborals, professionals i empreses de disseny de la Comunitat Valenciana, centres europeus d’empreses i innovació (CEEI), empreses consultores especialitzades en gestió de projectes de R+D+I.

h) Quinze científics o científiques; investigadors o investigadores; o tecnólegs o tecnólogues valencianes o que hagen desenvolupat la seua carrera a la Comunitat Valenciana, que hagen aconseguit reconeixement per la seua labor i contribucions a la investigació científica, el desenvolupament tecnológic i les seues aplicacions a la innovació empresarial, proposats per la persona titular de la vicepresidència executiva.

i) Quinze empresaris o empresàries, de reconegut prestigi, trajectória en matèria d’innovació o excel·lència empresarial o professional, que hagen aconseguit reconeixement per les seues capacitats i iniciatives innovadores, proposats per la persona titular de la vicepresidència executiva.

3. La persona titular de la vicepresidència executiva nomenarà, d’entre els membres del CVI citats en les lletres h) o i) de l’apartat anterior, una persona que es faça càrrec de la secretaria tècnica, la qual exercirà labors de coordinació dels membres del consell, en col·laboració amb la persona titular de la secretaria general, i que estarà subjecta al mateix règim de votació, retribucions per dietes i assistència que la resta de membres.

4. El mandat de les i els vocals CVI serà de quatre anys, renovable pel mateix sistema pel qual es va realitzar la designació, excepte els nomenats en virtut de l’apartat 2.d, el mandat dels quals conclourà als quatre anys sense ulteriors renovacions.

5. Les normes establides per al Consell de Direcció relatives a la convocatória, validesa de les reunions i dels acords, actes, i caràcter reservat de les deliberacions seran igualment d’aplicació per al CVI. Es reunirà en Ple almenys una vegada a l’any de forma ordinària, i sempre que el convoque la persona titular de la presidència o més de la meitat dels seus membres, de forma extraordinària.

6. El CVI podrà fer ús dels mitjans electrónics als efectes de la convocatória i desenvolupament de les sessions així com l’alçament d’acta per part de la secretaria.

7. Les funcions de suport administratiu al CVI o als grups de treball que es constituïsquen seran exercides pels serveis administratius de l’AVI.

 

**Article 13. Dels grups i comités d’estratègia per a la innovació (GCEI)******[10]****

1. Les persones membres del CVI podran formar grups i comités d’estratègia per a la innovació (GCEI), que elaboraran dictàmens, informes, propostes i tasques d’avaluació. Aquests GCEI es crearan mitjançant resolució de la persona titular de la vicepresidència executiva a iniciativa del mateix CVI, o a petició de qualsevol dels órgans de l’AVI. En tot cas, l’órgan sol·licitant proposarà els seus objectius, composició i responsable coordinador.

2. En particular, destaca el Comité d’Estratègia per a la Innovació, com a órgan d’assessorament per a la definició dels reptes i instrumentació de les solucions innovadores que seran objecte de suport en els programes de l’AVI, sense perjudici de la resta de funcions que li siguen atribuïdes pels órgans d’aquesta Agència. Es compon per un màxim de 60 membres, amb representació mixta de personal científic i tecnológic de reconegut prestigi, així com del sector empresarial amb capacitat innovadora demostrada. La resta de grups i comités d’estratègia tindran caràcter especialitzat sobre les matèries de la seua competència.

3. Als GCEI podran incorporar-se persones expertes independents, triades pel seu camp d’especialització i les seues capacitats, que en cap cas tindran la consideració de personal propi de l’AVI.

4. Les persones expertes independents dels GCEI seran nomenades per la persona titular de la vicepresidència executiva, donant compte al Consell de Direcció, i hauran de tindre coneixement de la temàtica de què es tracte, trajectória demostrada en innovació, capacitat de diàleg i de treball en grup, i interés pel desenvolupament económic i social de la Comunitat Valenciana.

5. Es reuniran amb la periodicitat necessària per al seu bon funcionament, de conformitat amb les necessitats del seu treball.

6. Quan les persones expertes siguen requerides per a manifestar la seua opinió sobre l’avaluació de propostes d’ajudes o contribuir a resoldre una convocatória, en l’expedient hauran de constar els que han actuat durant el procediment d’avaluació, a fi que les persones interessades puguen exercir els drets que tinguen reconeguts, salvaguardant la confidencialitat derivada del compliment de la llei de protecció de dades.

7. Les funcions de suport administratiu als GCEI que es constituïsquen seran exercides pels serveis administratius de l’AVI.

 

**Article 14. Compensació per assistències i informes**

El règim de les indemnitzacions i dietes que els corresponga percebre les persones membres del CVI i dels GCEI, com a compensació per la pertinença als órgans esmentats, o en la seua qualitat de persones expertes independents, es fixarà pel Consell de Direcció, amb un informe previ favorable de la conselleria competent en matèria d’hisenda.

 

**Article 15. De la presidència******[11]****

1. La presidència de l’Agència recau en la persona titular de la Presidència de la Generalitat, qui podrà delegar competències en les persones titulars de les vicepresidències de l’Agència.

2. A més de les recollides en l’article 12.2 de la llei, corresponen a la presidència de l’AVI l’exercici de les funcions següents:

a) Les relacions de l’AVI amb els órgans de l’Administració de l’Estat, i de les restants administracions públiques al fet que done lloc l’exercici de les seues competències i funcions.

b) Qualsevol altra que li atribuïsquen aquest reglament o les altres normes que resulten aplicables.

3. La persona titular de la presidència podrà recaptar dels órgans regulats en aquest reglament els informes i dictàmens que siguen necessaris per al correcte exercici de les funcions que té encomanades.

 

**Article 15 bis. De la vicepresidència******[12]****

1. La vicepresidència de l’Agència recau en la persona titular de la conselleria competent en matèria d’innovació.

2. Correspon a la vicepresidència, en cas de vacant, absència o malaltia de la persona titular de la presidència, exercir per suplència les funcions atribuïdes a aquesta en l’article anterior.

 

**Article 16. De la vicepresidència executiva**

1. La persona titular de la vicepresidència executiva serà triada per les Corts, d’entre persones de reconegut prestigi, trajectória i notorietat en l’àmbit de les polítiques i estratègies d’innovació, amb almenys 15 anys d’experiència professional, a proposta de la persona titular de la Presidència de la Generalitat. Per a la seua selecció es tindrà en compte especialment l’experiència en llocs directius, coneixements i experiència en la gestió de polítiques d’innovació i industrials, o experiència en matèria d’investigació científica i tècnica tant a escala nacional com internacional.

2. El mandat de la persona titular de la vicepresidència executiva de l’AVI serà de quatre anys i exigirà plena dedicació, sent incompatible amb tot tipus d’exercici, tant en el sector públic com en el privat, excepte les funcions de representació que li corresponguen en raó al càrrec, que en cap cas seran retribuïdes, i l’administració del propi patrimoni. El mandat podrà ser prorrogat per períodes successius, amb la proposta prèvia de la persona titular de la Presidència de la Generalitat i votació favorable en les Corts en els mateixos termes que el primer nomenament: dos terços de la cambra com a mínim en primera votació, o majoria simple en segona votació. Aconseguit el quórum esmentat i comunicada tal circumstància, el seu nomenament correspondrà al president o presidenta de la Generalitat.

3. La persona titular de la vicepresidència executiva de l’AVI tindrà rang de secretari o secretària autonómica de la Generalitat, amb les retribucions establides cada exercici en les corresponents lleis de pressupostos per a aqueix rang.

4. Correspon a la vicepresidència executiva, en cas de vacant, absència o malaltia de la persona titular de la vicepresidència, exercir per suplència les funcions atribuïdes a aquesta en l’article anterior. ****[13]****

5. Corresponen a la persona titular de la vicepresidència executiva, a més de les enumerades en l’article 14 de la llei, les funcions següents:

a) Dur la direcció de l’AVI, en el marc de les funcions atribuïdes en aquest apartat o de les que li siguen expressament delegades.

b) Elaborar informes periódics sobre l’estat d’execució pressupostària i de desenvolupament dels programes, per a elevar-lo al Consell de Direcció en cada reunió ordinària.

c) Autoritzar la persona titular de la secretaria general la proposta de criteris per a la determinació dels incentius al rendiment del personal de l’AVI, per a la seua aprovació pel Consell de Direcció.

d) Proposar al Consell de Direcció els criteris que han de regir el desenvolupament dels processos selectius derivats de l’oferta d’ocupació pública.

e) L’autorització i disposició de despeses, el reconeixement d’obligacions, la proposta i ordenació dels pagaments corresponents, dels quals donarà compte al Consell de Direcció. ****[14]****

 

**Article 17. De la secretaria general******[15]****

1. La contractació i el cessament del secretari o secretària general de l’Agència seran aprovats pel Consell de Direcció de l’Agència, a proposta de la persona titular de la vicepresidència executiva. La contractació es formalitzarà per mitjà d’un contracte d’alta direcció, i el cessament se sotmetrà al que estableix la normativa laboral i en el contracte corresponent.

2. Tindrà unes retribucions equivalents a les de director o directora general de l’Administració de la Generalitat, establides per a cada any en les corresponents lleis de pressupostos.

3. La persona titular de la secretaria general actua sota la directa dependència de la persona titular de la vicepresidència executiva.

4. Correspon a la secretaria general, en cas de vacant, absència o malaltia de la persona titular de la vicepresidència executiva, exercir per suplència les funcions atribuïdes a aquesta en l’article anterior.

 

**Índex** **?**

 

CAPÍTOL III  
 El contracte plurianual de gestió

 

**Article 18. Naturalesa i finalitat**

1. El contracte plurianual de gestió tindrà per objecte regular l’activitat de l’AVI i les relacions recíproques entre aquesta i l’Administració de la Generalitat per al seu finançament, tot aixó en el marc de la legislació general i específica vigent durant el seu període d’aplicació.

2. El contracte plurianual de gestió tindrà una vigència de quatre anys.

3. La persona titular de la vicepresidència executiva de l’AVI elaborarà l’esborrany del contracte pluriennal de gestió i el sotmetrà al Consell de Direcció al qual, després del seu debat, correspon la seua proposta definitiva. Aquesta proposta serà aprovada, si escau, pel Consell, a proposta de la conselleria competent en matèria d’innovació, amb informe favorable de la conselleria amb competència en les matèries d’hisenda i de sector públic instrumental. ****[16]****

4. El Consell de Direcció de l’AVI aprovarà la proposta de primer contracte plurianual de gestió en el termini de sis mesos, com a màxim, des de la seua constitució. Els posteriors contractes plurianuals de gestió es presentaran en l’últim trimestre de vigència de l’anterior.

 

**Article 19. Contingut del contracte plurianual de gestió**

1. El contracte pluriennal de gestió, a més dels continguts determinats en l’article 18 de la Llei 1/2017, d’1 de febrer, de la Generalitat, de creació de l’AVI, i l’article 155 de l’LHPSPIS, contindrà els aspectes següents: ****[17]****

a) El marc d’actuació en matèria de gestió de recursos humans, que comprendrà: la determinació de les necessitats de personal al llarg de la vigència del contracte, incloent-hi la previsió màxima de plantilla de personal; la naturalesa i les característiques dels llocs de treball de l’AVI i el règim retributiu del personal.

b) La determinació dels recursos personals, materials i pressupostaris que l’Administració de la Generalitat ha d’aportar per a la consecució dels objectius, establint el seu escenari plurianual.

c) La definició dels criteris per a l’exigència de responsabilitat per la gestió de la persona titular de la vicepresidència executiva i al personal directiu.

d) Els efectes associats al grau de compliment dels objectius establits quant als aspectes següents: import de massa salarial destinada al complement de productivitat o concepte equivalent del personal laboral, i responsabilitat per la gestió de la persona titular de la vicepresidència executiva i del personal directiu.

e) El procediment per a la introducció de les modificacions o adaptacions anuals que, si és el cas, escaiguen.

2. Correspon a la conselleria competent en matèria d’hisenda i sector públic instrumental, en el marc del que estableixen les respectives lleis anuals de pressupostos, l’autorització anual dels imports de productivitat o concepte equivalent del personal laboral, calculats sobre la base del procediment que es determine i aprove en el contracte plurianual de gestió.

 

**Article 20. Modificacions i adaptacions anuals**

Si les modificacions o adaptacions anuals afecten els resultats a obtindre, o són conseqüència de plans generals d’acció addicionals al contracte plurianual de gestió vigent, se n’acordarà la modificació d’acord amb el que preveu l’article 18.3 d’aquest reglament.

 

**Article 21. El pla d****’acci****ó anual, l****’informe d****’activitat i els comptes anuals**

1. La persona titular de la vicepresidència executiva de l’AVI elaborarà i elevarà per a la seua aprovació, si és el cas, pel Consell de Direcció el pla anual d’acció i l’informe general d’activitat. Els comptes anuals seran formulats i elevats per la persona titular de la secretaria general, previ coneixement i autorització de la vicepresidència executiva. Tot aixó conforme al calendari següent:

a) El pla d’acció anual, sobre la base dels recursos disponibles i abans del dia 1 de febrer de cada any. El pla d’acció anual comprendrà la definició dels objectius que s’han d’aconseguir en l’exercici, la previsió dels resultats que es pretén obtindre i els instruments de seguiment, control i avaluació a què s’ha de sotmetre l’activitat de l’AVI.

b) L’informe general d’activitat corresponent a l’any immediatament anterior, amb anterioritat al 30 de juny de l’any en curs. La persona titular de la vicepresidència executiva de l’AVI informarà les conselleries competents en matèria d’administracions públiques, d’hisenda, i de sector públic, sobre l’execució i del compliment dels objectius fixats en el contracte plurianual de gestió durant l’anterior exercici.

c) Les comptes anuals acompanyades de l’informe d’auditoria de comptes, amb anterioritat al 30 de juny de l’any en curs.

2. Una vegada aprovats els documents a què es refereix l’apartat anterior seran públics i disponibles en la pàgina electrónica de l’AVI, tenint els ciutadans accés al seu contingut, salvant, si és el cas, les restriccions derivades de la llei de protecció de dades.

 

**Índex** **?**

 

CAPÍTOL IV  
 Estructura organitzativa

 

**Article 22. Organització******[18]****

1. L’AVI s’organitzarà en subdireccions generals, i en serveis.

2. Depenent directament del Consell de Direcció comptarà amb el Servei d’Auditoria Interna, i el Servei de Control intern de primer nivell de fons europeus.

3. Les funcions de l’auditoria interna, tindran per objecte la mesura i avaluació de l’eficàcia dels controls interns. D’acord amb el que disposa l’article 9 del Decret llei 1/2011, de 30 de setembre, del Consell, de mesures urgents de règim economicofinancer del sector públic instrumental i fundacional, verificarà el bon funcionament dels sistemes i dels procediments d’execució del pressupost de l’AVI, així com l’adequat equilibri i correspondència entre despeses i ingressos. A més, procedirà a l’emissió d’informes i propostes de millora per a:

a) Assegurar l’exactitud i veracitat de les dades comptables i extracomptables, utilitzades per a la presa de decisions.

b) Millorar els mètodes i procediments de control intern que redunden en una major eficàcia i eficiència de l’explotació.

c) Assegurar el compliment de les polítiques, plans, procediments i normativa que afecten l’ens.

Correspon també a l’auditoria interna, realitzar el seguiment de l’aplicació de les mesures correctores de les incidències detectades en els treballs d’auditoria externa, i del grau de compliment de les instruccions de compliment obligatori emanades de l’órgan, departament o entitat. L’Auditoria Interna serà exercida per un o una professional que posseïsca coneixements tècnics adequats i exercirà les seues funcions amb independència, informant els órgans de govern de l’Agència, sense perjuí de les instruccions que puga rebre de la conselleria competent en matèria de sector públic instrumental.

4. Les funcions del Servei de Control intern de primer nivell de fons europeus, en col·laboració amb l’auditoria interna, i els serveis horitzontals de l’AVI, són:

a) La planificació, coordinació, gestió i seguiment de les actuacions de l’AVI cofinançades amb fons europeus o estatals.

b) Les certificacions al Fons Europeu de desenvolupament Regional (FEDER), al Fons Social Europeu (FSE) o ens estatals finançadors, per a la qual cosa s’establirà la corresponent coordinació amb l’órgan responsable de la Generalitat en matèria de fons europeus.

c) El control de l’aplicació del règim d’ajudes, sempre davall la supervisió del punt de coordinació d’ajudes d’Estat, designat pel Ministeri d’Hisenda i la Comissió Europea, ubicat en el Servei de Política Regional de la Unió Europea, i la Comunitat Valenciana, de la direcció general responsable del finançament i fons europeus.

d) Totes aquelles que li siguen encomanades pels órgans de govern de l’AVI en l’àmbit de les seues competències.

5. Depenent jeràrquicament de la persona titular de la secretaria general, hi haurà dos serveis: el Servei de Programació, Prospectiva i Estudis; i el Servei d’Avaluació i Coordinació de Programes; i dues subdireccions generals: la Subdirecció General de Programes d’Innovació, i la Subdirecció General Secretaria General Tècnica.

6. Les funcions del Servei de Programació, Prospectiva i Estudis seran les següents:

a) La redacció dels esborranys del contracte pluriennal de gestió, del pla d’acció anual i de l’informe anual d’activitat, així com el seu seguiment.

b) Tramitació de la publicació en diaris oficials de les matèries en les quals siga necessària la seua publicació.

c) Tramitació dels suggeriments i queixes que afecten l’AVI.

d) Canalitzar la corresponent informació administrativa que siga necessària en relació amb la tramitació dels assumptes parlamentaris, en coordinació i col·laboració amb la resta de departaments.

e) Totes aquelles que li encomanen els órgans de govern de l’AVI, en l’àmbit de les seues competències.

7. Les funcions del Servei d’Avaluació i Coordinació de Programes seran les següents:

a) L’establiment dels criteris, principis, metodologies i procediments d’avaluació que són aplicables en els diferents àmbits d’actuació de l’AVI.

b) L’organització, coordinació i gestió de l’avaluació tècnica, *ex ante*, de les propostes utilitzant procediments internacionalment reconeguts, així com aquells criteris que establisquen les convocatóries corresponents.

c) L’organització, coordinació, gestió i execució del seguiment, i avaluació ex post de les actuacions finançades per l’AVI, en aquelles convocatóries que ho requerisquen.

d) El control i seguiment economicofinancer de les actuacions finançades i de les ajudes atorgades per l’AVI i de les que li siguen encomanades, incloent-hi el seguiment i control de préstecs i avals, en col·laboració amb l’Institut Valencià de Finances.

e) L’elaboració dels informes d’idoneïtat a què fa referència l’article 3.2 d’aquest reglament, seguint les directrius emanades del Consell de Direcció.

f) La coordinació i l’impuls de la tramitació de projectes i convocatóries de subvencions i ajudes, en coordinació amb la resta de departaments.

g) Tramitació de convenis de col·laboració i acords de cooperació, així com de recursos administratius, en col·laboració amb la resta de departaments.

h) Totes aquelles que li siguen encomanades pels órgans de govern de l’AVI, en l’àmbit de les seues competències.

8. La Subdirecció General de Programes d’Innovacióés la responsable de la gestió dels programes de coordinació del SVI; de la coordinació dels programes i dels projectes innovadors en què participen els centres, institucions o empreses de la Comunitat Valenciana en què l’AVI intervinga; i de la gestió dels programes propis desenvolupats per l’AVI.

La Subdirecció General de Programes d’Innovació comptarà amb els serveis següents: Servei de Promoció del Coneixement i el Talent, Servei de Cooperació entre els Agents del SVI, Servei de Projectes Estratègics, i Servei d’Innovació en el Sector Públic i Compra Pública d’Innovació (CPI).

9. El Servei de Promoció del Coneixement i el Talent tindrà les funcions següents:

a) Dissenyar i fomentar polítiques que permeten desenvolupar, projectar i atraure talent a les empreses i agents del SVI.

b) Desenvolupar programes de suport als organismes d’investigació, i centres tecnológics perquè incrementen els seus resultats orientats a la major excel·lència empresarial.

c) L’elaboració de programes de talent innovador per a empreses, en cooperació amb altres organismes i entitats de la Generalitat, i en especial amb l’IVACE.

d) L’elaboració de propostes i, si és el cas, l’execució de plans específics de suport a la formació i actualització dels gestors de la innovació, responsables de la busca d’oportunitats entre agents del SVI.

e) L’estímul a iniciatives i bones pràctiques de col·laboració entre grups d’investigació, empreses o persones.

f) L’organització de fórums o trobades, així com actuacions que perseguisquen l’enfortiment d’agents, institucions, i tot tipus d’associacions sense ànim de lucre que treballen en favor de la innovació.

g) Qualsevol altra iniciativa en matèria de promoció del coneixement i el talent que estiga entre les funcions de l’AVI i que li siguen encomanades.

10. El Servei de Cooperació entre agents de l’SVI tindrà les funcions següents:

a) El foment dels vincles de relació, cooperació i intercanvi de coneixements entre els agents de l’SVI.

b) Desenvolupar programes d’ajuda dirigits als organismes d’investigació i centres tecnológics per a donar suport a la coordinació i projectes conjunts o de connexió entre els components del Sistema Valencià d’Innovació.

c) Desenvolupar programes dirigits als agents de l’SVI per a facilitar la promoció, difusió i transferència de la innovació, així com facilitar la cooperació entre agents d’aquest sistema.

d) Desenvolupar instruments de suport a projectes tractors que arrosseguen la incorporació d’activitats d’innovació en col·lectius d’empreses, propiciant el creixement i la millora competitiva.

e) Estimular la cooperació empresarial amb el suport d’altres agents de l’SVI, a través d’instruments d’ajuda i finançament per a aplicació pràctica de resultats d’investigació al mercat.

f) Coordinar i complementar les actuacions de l’AVI amb les entitats de promoció de la competitivitat empresarial i intermediaris de la política financera del Consell, en l’àmbit de les funcions atribuïdes en aquest article.

g) Qualsevol altra funció en matèria de cooperació entre agents de l’SVI que estiga entre les funcions de l’AVI i que li siguen encomanades.

11. El Servei de Projectes Estratègics d’Innovació tindrà les següents funcions:

a) El suport de gestió interna tècnica i administrativa del Consell de Direcció, CVI i grups i comités d’estratègia per a la innovació (GCEI).

b) Fomentar la creació i la participació dels agents de l’SVI de la Comunitat Valenciana en diferents plataformes tecnológiques, clústers o altres formes d’agrupacions innovadores que contribuïsquen a reforçar la competitivitat de les empreses.

c) Contribuir a la millora de la competitivitat mitjançant la realització d’estudis, prestació d’assessorament de serveis en els àmbits de gestió, económic, tècnic i altres d’interés per als agents de l’SVI.

d) Impulsar projectes estratègics en col·lectius sensibles a millora mitjançant la incorporació d’innovacions en la gestió.

e) Coordinar accions i diàlegs tecnológics entre diferents grups d’interés per a trobar solucions innovadores a reptes comuns

f) Impulsar i desenvolupar instruments d’innovació considerats estratègics per la direcció de l’AVI i aquells altres que li siguen encomanats.

g) Qualsevol altra funció en matèria de suport a projectes estratègics d’innovació que estiga entre les funcions de l’AVI i que li siguen encomanades

12. El Servei d’Innovació en el Sector Públic i Compra Pública d’Innovació (CPI) tindrà les funcions següents:

a) El foment de programes de compra pública d’innovació, en cooperació amb la resta de departaments i institucions dependents de l’Administració de la Generalitat i amb la validació i anàlisi prèvia d’elegibilitat de la direcció general amb competències en finançament i fons europeus, quan els programes aspiren a ser finançats per fons europeus.

b) L’elaboració i gestió de models d’innovació aplicables a les administracions públiques valencianes.

c) L’elaboració i gestió de programes en matèria de prospectiva, vigilància tecnológica i intel·ligència competitiva.

d) La gestió de les actuacions destinades a fomentar la col·laboració entre els sectors públic i privat per a estimular la incorporació de la innovació en tots els àmbits de la societat i l’empresa

e) Qualsevol altra funció en matèria de suport a la innovació en el sector públic i compra pública d’innovació que estiga entre les funcions de l’AVI i que li siguen encomanades.

13. La Secretaria General Tècnica, amb rang de subdirecció general, és la unitat que presta suport directe a la secretaria general i a la vicepresidència executiva i, davall la seua autoritat, exerceix la direcció, coordinació i supervisió dels serveis generals de l’AVI. Compta amb els serveis següents: Servei de Contractació, Personal, Assumptes Generals i Informàtica; Servei de Gestió Económica i Pressupostària; i Servei de Règim Jurídic.

14. El Servei de Contractació, Personal, Assumptes Generals i Informàtica tindrà les següents funcions:

a) Estudi, preparació, formulació i seguiment de l’execució dels expedients de contractació.

b) Elaboració d’informes, propostes de resolució i altres incidències que es deriven dels contractes.

c) Gestió de l’emmagatzematge dels documents i dades de l’AVI, així com el seu arxiu general.

d) Supervisió i seguiment del correcte funcionament del Registre general d’entrada i eixida de documents de l’AVI.

e) Gestió dels expedients de responsabilitat patrimonial.

f) Impulsar la tramitació de les actuacions de l’AVI derivades de convenis de col·laboració i acords subscrits amb altres entitats nacionals i internacionals.

g) Impulsar la tramitació dels procediments administratius de concessió d’ajudes i la petició de tots els informes que considere necessaris per a la seua resolució així com qualsevol actuació que estime necessària.

h) La gestió i impuls de les aplicacions informàtiques de gestió, i sistemes d’atenció al ciutadà, en col·laboració en la resta d’organismes, ens i departaments responsables, i en particular de la conselleria responsable en matèria de tecnologies i sistemes d’informació.

i) La tramitació dels expedients d’adquisició, arrendament, adscripció i/o descripció de béns mobles o immobles, així com la seua custódia.

j) Custódia i manteniment dels expedients de personal.

k) Elaboració d’estudis sobre les plantilles de personal dels diferents departaments de l’AVI.

l) Elaboració de propostes de modificació de les relacions de llocs de treball del personal adscrit a l’AVI.

m) Gestió de nómines i indemnitzacions per raó del servei. Tramitació d’incidències en nómina i situacions de personal, en col·laboració i coordinació amb el servei de gestió económica i pressupostària.

n) Tramitació dels procediments disciplinaris i la tramitació, elaboració d’informes i propostes de resolució respecte dels recursos administratius i reclamacions.

o) Elaboració d’informes i propostes de resolució respecte dels recursos administratius en matèria de personal.

p) Gestió i tramitació de les sentències judicials fermes en matèria de personal.

q) Qualssevol altres que li siguen encomanades en relació amb la gestió i administració de recursos humans, incloent-hi el suport administratiu a la selecció del personal laboral, la gestió de l’acció social i responsabilitat social de l’entitat, i la formació dels recursos humans, sota la supervisió de la persona titular de la secretaria general i seguint els criteris i directrius de la resta d’órgans de govern. En matèria de formació, quan les accions formatives vagen dirigides al personal empleat públic de la Generalitat gestionat per la conselleria competent en matèria de funció pública, es limitarà a la col·laboració i proposta a l’Institut Valencià d’Administració Pública (IVAP) respecte a les activitats formatives que en matèries de competència d’aquesta Agència, es considere convenient incloure en els corresponents plans de formació.

r) La seguretat, règim interior, assumptes generals i la coordinació i inspecció dels departaments, instal·lacions i serveis de l’AVI.

s) Coordinació i, en el seu cas, gestió del manteniment dels diferents edificis i instal·lacions i altres béns de similar naturalesa adscrits a l’AVI.

t) Gestió de les adquisicions de material de tipus general necessari per al normal funcionament de l’AVI.

u) L’impuls i gestió de mesures de prevenció de riscos laborals. Elaboració i tramitació dels plans de prevenció de riscos laborals i salut laboral

v) La instrucció dels procediments sancionadors en l’àmbit de les competències de l’AVI i les relacions amb els tribunals de justícia.

w) La gestió dels assumptes horitzontals que no es corresponguen amb competències específicament atribuïdes a altres departaments de l’AVI i les que li siguen atribuïdes per normes legals o reglamentàries.

x) L’impuls i gestió de mesures que afavorisquen la igualtat i no-discriminació entre homes i dones. Elaboració i tramitació dels plans d’igualtat i contra l’assetjament de la dona en el treball per raó de gènere.

y) Les funcions relatives a transparència i accés a la informació pública.

z) Qualsevol altra funció en matèria de contractació, personal, assumptes generals i informàtica que estiga entre les funcions de l’AVI i que li siguen encomanades.

15. El Servei de Gestió Económica i Pressupostària, amb les següents funcions:

a) Elaboració de la proposta d’avantprojecte del pressupost anual, tramitació de les modificacions pressupostàries i realització del seguiment de l’execució del pressupost, així com la gestió d’aquest en totes les seues fases comptables.

b) La gestió pressupostària, dels ingressos i despeses, la gestió administrativa dels cobraments i de les ordres de pagaments, així com la gestió de la tresoreria de l’AVI.

c) Tramitació i formalització dels ingressos que s’originen per les activitats dels diferents departaments de l’AVI.

d) Elaboració de la informació economicopressupostària necessària per a la gestió dels diferents departaments, de la persona titular de la secretaria general, o dels órgans de l’AVI.

e) Coordinació del Registre Únic de Factures (RUF). Control i seguiment de la comptabilització de les factures de l’AVI.

f) Gestió, seguiment i control dels fons comunitaris, en coordinació amb els departaments gestors responsables

g) La formació i manteniment actualitzat dels inventaris dels béns mobles i immobles, tant propis com adscrits.

h) Qualsevol altra funció en matèria de gestió economicoadministrativa i pressupostària que estiga entre les funcions de l’AVI i que li siguen encomanades.

16. Servei de Règim Jurídic, al qual sense perjudici de les funcions d’assessorament própies que li corresponen a l’Advocacia de la Generalitat, li corresponen les funcions d’assistència jurídica a l’Agència.

Entre les funcions d’assistència jurídica a aquesta agència, s’inclou la seua intervenció si amb aquesta finalitat se li requereix, en la tramitació dels procediments en què es necessite una assistència jurídica, com poden ser els següents:

a) De les ajudes, tant en les fases d’elaboració i aprovació de les bases, convocatóries i convenis, com en les d’avaluació, concessió, execució, justificació i pagament de les esmentades ajudes.

b) De l’elaboració de la normativa corresponent.

c) Dels protocols, manuals, codis, instruccions, models, pautes i qualsevol altre document d’aplicació genèrica que regisca sobre les actuacions del personal de l’Agència.

d) De la resolució dels recursos, reclamacions i resta d’actuacions interposades contra actes administratius dictats per órgans d’aquesta agència.

e) De suport sobre les qüestions que afecten els órgans col·legiats, grups i comités de l’Agència, quant a la seua composició, obligacions, convocatóries, ordres del dia, aprovació d’actes i acords aprovats per aquells.

f) De participació en les meses de contractació d’assistència a l’órgan de contractació de l’Agència, en la seua funció d’assessorament legal.

g) Així mateix, la vicepresidència executiva o la secretaria general podran sol·licitar informe del Servei de Règim Jurídic quan el consideren necessari en atenció a la importància económica, transcendència social o dificultat tecnicojurídica de l’assumpte de què es tracte.

Quan s’interpose un recurs administratiu, es formule una reclamació per danys o s’exercisca alguna acció contra qualsevol resolució o acord d’un órgan de l’AVI, s’exigirà que aquest Servei de Règim Jurídic emeta un informe en el qual expresse el seu parer, amb caràcter preceptiu, abans de la proposta i posterior resolució que siguen procedents.

17. Els llocs de Subdirecció de Programes d’Innovació, Secretaria General Tècnica, cap del Servei de Control intern de primer nivell de fons europeus, cap del Servei d’Avaluació i Coordinació de Programes, cap del Servei de Contractació, Personal, Assumptes Generals i Informàtica, cap del Servei de Gestió Economicopressupostària, i cap del Servei de Règim Jurídic, tindran naturalesa funcionarial i seran gestionats per la conselleria competent en matèria de funció pública.

 

**Índex** **?**

 

CAPÍTOL V  
 Del personal

 

**Article 23. Personal laboral i funcionarial de l****’AVI**

1. El personal de l’AVI exercirà les seues funcions amb plena independència i total objectivitat, sotmetent-se, en el desenvolupament de les seues comeses, a avaluació d’acord amb els criteris d’eficàcia, eficiència, compliment de la legalitat, responsabilitat per la seua gestió i control de resultats en relació amb els objectius que es fixen en el contracte plurianual de gestió.

2. El personal de l’AVI quedarà sotmés al règim general d’incompatibilitats aplicable al personal al servei del sector públic de la Generalitat Valenciana.

 

**Article 24. Personal funcionarial que preste serveis en l****’AVI**

1. El personal funcionarial en servei actiu adscrit a l’AVI es regirà per la normativa vigent en matèria de funció pública valenciana. Els llocs de treball de naturalesa funcionarial, així com les persones que els ocupen i les relacions de llocs de treball, seran gestionats per l’órgan directiu competent en matèria de funció pública valenciana.

2. En tot cas, queden reservades al personal funcionarial les funcions que impliquen la participació, directa o indirecta, en l’exercici de potestats públiques o en la salvaguarda dels interessos generals, així com aquelles que es determinen en la normativa aplicable en matèria d’ocupació pública.

 

**Article 25. Personal laboral propi en l****’AVI**

1. El personal laboral propi de l’AVI es regirà pel dret laboral, les normes convencionalment aplicables, la normativa sobre règim económic financer del sector públic instrumental, les disposicions de les successives lleis de pressupostos i, a més, li seran aplicables les previsions de l’Estatut Bàsic de l’Empleat Públic i de la legislació de la funció pública valenciana que així ho disposen expressament.

2. La selecció del personal laboral haurà de respectar els principis constitucionals de publicitat, igualtat, mèrit i capacitat,

3. La selecció del personal laboral fix, en execució de l’oferta d’ocupació pública anual, es realitzarà per mitjà dels sistemes selectius i amb els requisits establits per al personal esmentat en la normativa vigent. Quan resulte aplicable, la valoració de la fase de concurs serà proporcionada i, en cap cas, la seua puntuació no determinarà per si sola el resultat del procediment.

4. La selecció del personal laboral temporal es farà per mitjà de la constitució de borses de treball temporal per mitjà de procediments selectius. En el cas d’aquest personal, el contracte podrà formalitzar-se en qualsevol de les modalitats de contractació de duració determinada previstes en la legislació aplicable.

5. L’AVI constituirà borses de treball específiques, sense perjuí que puga recórrer a les bosses gestionades per la conselleria competent en matèria de funció pública per a la selecció de personal laboral temporal d’un determinat grup professional.

6. La contractació del personal laboral fix o temporal s’efectuarà en règim de dret laboral comú, havent de formalitzar-se el contracte per escrit.

 

**Article 26. Relació de llocs de treball (RLT) del personal laboral propi**

1. La relació de llocs de treball de l’AVI determinarà la naturalesa, denominació dels llocs, els grups professionals, els sistemes de provisió, adscripció orgànica, localitat, requisits d’accés i les retribucions. Si és el cas, també inclourà els mèrits per a la seua provisió.

2. La RLT del personal laboral propi serà aprovada pel Consell de Direcció, amb un informe previ favorable dels centres directius competents en matèria de sector públic instrumental, i dins del marc d’actuació que, en matèria de recursos humans, s’establisca en el contracte plurianual de gestió.

 

**Article 27. Condicions de treball i règim retributiu**

1. El personal funcionarial adscrit a l’AVI se sotmetrà al règim retributiu establit en la normativa vigent en matèria de funció pública, en les lleis anuals de pressupostos de la Generalitat.

2. Les condicions retributives del personal laboral propi seran les determinades en el conveni col·lectiu d’aplicació i, si és el cas, en el respectiu contracte de treball i les seues quanties es determinaran en el marc del contracte plurianual de gestió, i en les lleis anuals de pressupostos.

3. Condicionat al que estableixen les lleis anuals de pressupostos, el personal laboral al servei de l’AVI, podrà percebre una part de la seua retribució com a incentiu de rendiment, per mitjà del complement corresponent que valore la productivitat, de conformitat amb la normativa reguladora del sector públic instrumental de la Comunitat Valenciana.

 

**Article 28. Règim del personal directiu******[19]****

1. Té la consideració de personal directiu la persona titular de la secretaria general.

2. A més, la persona titular de la vicepresidència executiva de l’AVI, amb l’autorització prèvia del Consell de Direcció, podrà contractar o cessar a un altre personal directiu, atenent els requeriments del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat.

3. La idoneïtat de l’elecció de personal directiu es basarà en criteris de solvència acadèmica, professional, tècnica, o científica en matèria d’innovació; experiència en l’exercici de llocs de responsabilitat en la gestió pública o privada; capacitat de lideratge per a planificar, implementar i revisar estratègies, polítiques i programes que facen possible aconseguir per part de l’organització la seua missió i objectius a través d’una gestió amb indicadors; capacitat de comunicació i negociació; la formació en igualtat de gènere; i el coneixement d’idiomes, en especial dels cooficials de la Comunitat Valenciana i de la Unió Europea.

4. La designació i cessament del personal directiu es publicarà en el Diari Oficial de la Generalitat Valenciana.

5. El personal directiu es vincularà amb l’AVI per un contracte d’alta direcció, que es regirà a més de pel que es disposa en el Decret 95/2016, per la resta de la normativa que siga aplicable a aquesta mena de personal.

6. Els contractes d’alta direcció que se subscriguen hauran de comptar amb els informes preceptius de conformitat amb les lleis anuals de pressupostos de la Generalitat.

7. D’acord amb l’article 13.4 del text refós de la Llei de l’Estatut Bàsic de l’Empleat Públic, la determinació de les condicions de treball del personal directiu no tindrà la consideració de matèria objecte de negociació col·lectiva.

8. El personal directiu no té la consideració de personal empleat públic.

9. Respecte a les retribucions a percebre i la situació administrativa o procedent en la qual es troben, tant el personal funcionari de carrera de l’Administració de la Generalitat, com el personal laboral per temps indefinit d’ens del sector públic instrumental de la Generalitat, que siguen contractats per l’AVI en règim d’alta direcció com a personal directiu, s’aplicarà el que es disposa en el Decret 95/2016, així com per la resta de la normativa que siga aplicable.

10. La percepció de les retribucions que s’estableixen en aquest article és incompatible amb el cobrament d’indemnitzacions per assistència a les reunions de qualssevol órgans col·legiats en l’àmbit del sector públic de la Generalitat.

11. La compensació per despeses en concepte de dietes, desplaçaments i altres anàlegs ocasionats en actes derivats de l’exercici de les funcions del personal directiu serà l’establit en l’article 29 del Decret 56/2016 pel qual s’aprova el Codi de Bon Govern de la Generalitat.

 

 

**Índex** **?**

 

CAPÍTOL VI  
 Règim económic financer

 

**Article 29. Règim pressupostari**

1. El règim pressupostari de l’AVI s’ajustarà a alló que s’ha establit per a les entitats de dret públic en la LHPSPIS, i la normativa que la desplega, i a les previsions de les lleis de pressupostos anuals de la Generalitat.

2. El pressupost de l’AVI haurà de formular-se d’acord amb els principis establits en la Llei orgànica 2/2012, de 27 d’abril, D’estabilitat pressupostària i sostenibilitat financera, i en el Decret llei 1/2011, de 30 de setembre, del Consell, de mesures urgents de règim económic financer del sector públic instrumental i fundacional.

3. El règim de tramitació de modificacions pressupostàries serà l’establit amb caràcter general per a les entitats de dret públic en les respectives lleis de pressupostos de cada any.

4. No es podran adquirir compromisos de despeses que s’estenguen més de quatre exercicis, i la despesa que se li impute a cadascun d’aquests no podrà excedir la quantitat que resulte d’aplicar al crèdit inicial a què corresponga l’operació, els següents percentatges: el 70 % en l’exercici immediat següent, el 60 % en el segon i el 50 % en els exercicis tercer i quart. ****[20]****

5. En casos especialment justificats, el Consell, a proposta de la conselleria competent en matèria d’hisenda, podrà modificar els percentatges i els imports anteriors, així com modificar el nombre d’anualitats.

6. Els dèficits derivats de l’incompliment de les estimacions d’ingressos anuals es compensaran en la forma prevista en el contracte plurianual de gestió.

 

**Article 30. Supervisió i control económic financer**

L’AVI se sotmetrà a la supervisió i control económic financer previst en la normativa vigent en matèria del sector públic instrumental. A tals efectes, haurà d’aportar i subministrar tota la documentació i informació que li siga requerida per la conselleria competent en matèria de sector públic instrumental.

 

**Article 31. Participació en societats mercantils i fundacions**

1. Per al millor compliment de les seues finalitats i amb un objecte d’acord amb els seus objectius, l’AVI podrà participar en societats mercantils o fundacions. Serà requisit imprescindible l’aprovació pel Consell de Direcció i el compliment dels tràmits previstos en la normativa del sector públic instrumental. ****[21]****

2. Atenent les previsions de la Llei 14/2003, de 10 d’abril, de patrimoni, de la Generalitat, la competència per a l’adquisició de títols representatius del capital social i la resta de valors mobiliaris, ja siga per compra o per subscripció, correspon al Consell, a proposta del titular de la conselleria competent en matèria de patrimoni, oït el Consell de Direcció i a iniciativa de la persona titular de la vicepresidència executiva.

3. Si els valors mobiliaris cotitzaren en borsa o altres mercats secundaris organitzats, la seua adquisició es realitzarà a preu de cotització. Si no fóra així, la seua adquisició es realitzarà amb intervenció de fedatari públic per preu, que no podrà superar el seu valor teóric.

 

**Índex** **?**

 

CAPÍTOL VII  
 De la contractació

 

**Article 32. Contractació**

1. El règim de contractació de l’AVI serà l’establit en la legislació aplicable als contractes establerts pel sector públic.

2. L’AVI té la condició de mitjà propi personificat de la Generalitat en relació amb les funcions, finalitats i actuacions establides en els articles 2 i 3 d’aquest reglament. [22]

3. En tot alló no previst en aquest article i no regulat expressament en els encàrrecs de gestió, s’aplicarà, analógicament, el que disposa la normativa de contractació del sector públic per a resoldre els dubtes que sorgisquen amb relació a les incidències de caràcter tècnic que es plantegen en l’execució de les comandes realitzades a l’AVI. En cap cas seran aplicables aquells aspectes que, per la seua naturalesa, siguen incompatibles amb el caràcter instrumental de la relació.

 

**Índex** **?**

 

CAPÍTOL VIII  
 Règim patrimonial

 

**Article 33. Règim patrimonial**

1. L’AVI podrà adquirir qualsevol classe de béns i drets per qualsevol dels modes admesos en l’ordenament jurídic. L’adquisició de béns immobles o de drets sobre aquests requerirà un informe previ favorable de la conselleria competent en matèria de patrimoni.

2. L’AVI tindrà, per al compliment dels seus fins, un patrimoni propi, diferent del de la Generalitat, integrat pel conjunt de béns i drets de què siga titular.

3. Alhora, es podrà acordar l’adscripció a l’AVI, per al compliment dels seus fins, dels béns del patrimoni de la Generalitat, de conformitat amb el que disposa la normativa reguladora del patrimoni.

4. La gestió i administració dels seus béns i drets propis, així com els d’aquells del patrimoni de la Generalitat que se li adscriguen per al compliment dels seus fins, s’ajustaran a alló que s’ha establit per als organismes públics en la Llei 14/2003, de 10 d’abril, de patrimoni de la Generalitat.

 

**Article 34. Inventari**

L’AVI formarà i mantindrà actualitzat el seu inventari de béns i drets, tant propis com adscrits, a excepció dels de caràcter fungible, en la forma establida en la Llei 14/2003, de 10 d’abril, de patrimoni de la Generalitat Valenciana. L’inventari es revisarà anualment prenent el 31 de desembre com a data de referència, i se sotmetrà a l’aprovació del Consell de Direcció, i es remetrà en el primer trimestre de l’any següent a l’órgan administratiu competent en matèria de patrimoni.

 

**Índex** **?**

 

CAPÍTOL IX  
 Deure de secret

 

**Article 35. Deure de secret**

Les persones integrants dels órgans de govern, el personal de l’AVI i les persones integrants dels grups i comités d’estratègia per a la innovació (GCEI), incloses les expertes independents, han de guardar secret, inclús després de cessar en les seues funcions, de quantes informacions de naturalesa reservada tingueren coneixement en l’exercici dels seus càrrecs o funcions. La infracció d’aquest deure determinarà les responsabilitats previstes en les lleis.

 

**Índex** **?**

 

 

---

****[1]****L’apartat 3 de l’article 1 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/), de modificació del Decret 106/2017, de 28 de juliol, del Consell, pel qual s'aprova el Reglament d'organització i funcionament de l'Agència Valenciana de la Innovació. (DOGV núm. 8959 de 24.11.2020) Ref. Base de dades 009492/2020.

****[2]****El primer paràgraf de l’apartat 2 de l’article 2 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[3]****La lletra k) de l’apartat 1 de l’article 3 s’afig per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[4]****L’apartat 2 de l’article 3 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[5]****L’apartat 4 de l’article 5 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[6]****L’article 6 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[7]****L’apartat 1 de l’article 8 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[8]****L’article 9 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[9]****L’apartat 1 de l’article 10 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[10]****L’article 13 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[11]****L’article 15 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[12]****L’article 15 bis s’afig per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[13]****L’apartat 4 de l’article 16 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[14]****La lletra e) de l’apartat 5 de l’article 16 s’afig per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[15]****L’article 17 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[16]****L’apartat 3 de l’article 18 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[17]****El primer paràgraf de l’apartat 1 de l’article 19 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[18]****L’article 22 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[19]****L’article 28 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[20]****L’apartat 4 de l’article 29 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[21]****L’apartat 1 de l’article 31 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).

****[22]****L’apartat 2 de l’article 32 es modifica per l’article únic de [**Decret 190/2020, de 20 de novembre, del Consell**](https://www.dogv.gva.es/va/eli/es-vc/d/2020/11/20/190/).


Còpia Permalink ELI